CELEX: 52007PC0368
Language: ro
Date: 2007-06-28
Title: Propunere de regulament al Parlamentului european şi al Consiliului de modificare a Regulamentului (CE) nr. 1924/2006 privind menţiunile nutriţionale şi de sănătate înscrise pe produsele alimentare

Anunţ juridic important

|

52007PC0368

	[pic] | COMISIA COMUNITĂŢILOR EUROPENE |Bruxelles, 28.6.2007COM(2007) 368 final2007/0128 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 1924/2006 privind mențiunile nutriționale și de sănătate înscrise pe produsele alimentare(prezentată de Comisie)EXPUNERE DE MOTIVEPropunerea este reprezentată de două modificări ale articolelor 14 și 28 din Regulamentul (CE) nr. 1924/2006 al Parlamentului European și al Consiliului privind mențiunile nutriționale și de sănătate înscrise pe produsele alimentare. Aceasta urmărește să ofere o perioadă de tranziție corespunzătoare pentru mențiunile de sănătate referitoare la dezvoltarea și sănătatea copiilor.Astfel de mențiuni de sănătate, asemenea altor mențiuni de sănătate și nutriționale, sunt folosite deja pe piața comunitară. Mențiunile nutriționale care au fost folosite într-un stat membru înainte de 1 ianuarie 2006, în conformitate cu dispozițiile naționale aplicabile acestora și care nu sunt incluse în anexa la Regulamentul (CE) nr. 1924/2006, pot fi utilizate în continuare până la o perioadă de trei ani de la intrarea în vigoare a regulamentului. Mențiunile de sănătate, altele decât cele referitoare la dezvoltarea și sănătatea copiilor, beneficiază, de asemenea, de măsuri tranzitorii detaliate la articolul 28 alineatele (5) și (6) din prezentul regulament.Cu toate acestea, Regulamentul (CE) nr. 1924/2006 nu a prevăzut măsuri tranzitorii asemănătoare pentru mențiunile referitoare la dezvoltarea și sănătatea copiilor. Această situație a apărut în urma diferitelor modificări ale regulamentului adoptate în timpul procedurii de codecizie. Pentru a garanta o mai bună protecție a copiilor, s-a decis să se ia în considerare mențiunile referitoare la dezvoltarea și sănătatea lor, în același regim ca și cel al mențiunilor de reducere a riscului de îmbolnăvire (autorizație). Această schimbare a fost introdusă prin două modificări ce implică adăugarea cuvintelor „și mențiuni referitoare la dezvoltarea și sănătatea copiilor” în titlul și în primul alineat al articolului 14 din regulament, care se referă la mențiunile privind reducerea riscului de îmbolnăvire. În consecință, mențiunile referitoare la copii sunt tratate ca mențiunile privind riscul de îmbolnăvire pentru care regulamentul nu prevede nicio perioadă de tranziție, deoarece regulile aplicabile nu permit acest lucru înainte de adoptarea regulamentului.Lipsa măsurilor tranzitorii pentru mențiunile referitoare la dezvoltarea și sănătatea copiilor ar implica faptul că, după aplicarea regulamentului (1 iulie 2007), nu ar fi permise respectivele mențiuni pentru produsele fabricate după acea dată. Singura măsură tranzitorie existentă aplicabilă mențiunilor referitoare la dezvoltarea și sănătatea copiilor este prevăzută la articolul 28 alineatul (1). Aceasta se referă la produsele care vor fi introduse pe piață sau etichetate înainte de 1 iulie 2007. Această perioadă de tranziție se va aplica produselor prezente fizic pe rafturi sau deja etichetate, dar nu și produselor fabricate și distribuite după acea dată. Atunci când stocurile se epuizează, se va înregistra o întrerupere a schimburilor de pe piață.Prin urmare, se propun măsuri tranzitorii pentru mențiunile referitoare la dezvoltarea și sănătatea copiilor.O astfel de perioadă de tranziție și un astfel de proces de autorizare pentru mențiunile referitoare la dezvoltarea și sănătatea copiilor vor asigura protecția grupului de consumatori pentru care au fost prevăzute și oferă operatorilor economici timpul necesar pentru o tranziție ușoară, pentru a fi în conformitate cu dispozițiile regulamentului.Propunerea nu are nicio incidență asupra bugetului Comunității Europene.2007/0128 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CE) nr. 1924/2006 privind mențiunile nutriționale și de sănătate înscrise pe produsele alimentarePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 95,având în vedere propunerea Comisiei[1],având în vedere avizul Comitetului Economic și Social European[2],având în vedere avizul Comitetului Regiunilor[3],hotărând în conformitate cu procedura stabilită la articolul 251 din Tratat[4],întrucât:1.  Regulamentul (CE) nr. 1924/2006 al Parlamentului European și al Consiliului privind mențiunile nutriționale și de sănătate înscrise pe produsele alimentare stabilește norme pentru mențiunile de pe etichete, prezentarea și publicitatea pentru produsele alimentare.2.  Mențiunile de sănătate sunt interzise în cazul în care nu respectă cerințele generale și specifice prevăzute de Regulamentul (CE) nr. 1924/2006 și în cazul în care nu sunt incluse pe listele mențiunilor autorizate de sănătate, întocmite de Comunitate. Respectivele liste cu mențiunile de sănătate urmează să fie stabilite în conformitate cu procedurile detaliate în regulament. În consecință, listele menționate anterior nu vor fi în vigoare la 1 iulie 2007, data aplicării Regulamentului.3.  Din acest motiv, Regulamentul (CE) nr. 1924/2006 prevede măsuri tranzitorii în ceea ce privește mențiunile de sănătate, altele decât cele care se referă la reducerea riscului de îmbolnăvire și dezvoltarea și sănătatea copiilor.4.  În ceea ce privește mențiunile de sănătate referitoare la reducerea riscului de îmbolnăvire, nu au fost necesare măsuri tranzitorii. Având în vedere interzicerea mențiunilor referitoare la prevenirea, tratamentul și vindecarea unei boli prin Directiva 2000/13/CE și introducerea noii categorii de mențiuni referitoare la reducerea riscului de îmbolnăvire prin Regulamentul (CE) nr. 1924/2006, produsele care conțin astfel de mențiuni nu ar fi trebuit să existe pe piața comunitară.5.  Categoria de mențiuni referitoare la dezvoltarea și sănătatea copiilor a fost introdusă într-o etapă destul de târzie a procedurii de adoptare a Regulamentului (CE) nr. 1924/2006, fără a pune la dispoziție măsuri tranzitorii. Cu toate acestea, produsele care prezintă respectivele mențiuni există deja pe piața comunitară.6.  Pentru a evita o perturbare a schimburilor de pe piață, se recomandă supunerea mențiunilor referitoare la dezvoltarea și sănătatea copiilor acelorași măsuri tranzitorii, ca în cazul celorlalte mențiuni de sănătate.7.  Prin urmare, Regulamentul (CE) nr. 1924/2006 trebuie modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 1907/2006 se modifică după cum urmează:(1) La articolul 14, alineatul (1) se înlocuiește cu următorul text:„1. Fără a aduce atingere articolului 2 alineatul (1) litera (b) din Directiva 2000/13/CE, se pot formula următoarele mențiuni în cazul în care acestea au fost autorizate, în conformitate cu procedura prevăzută la articolele 15, 16, 17 și 19 din prezentul regulament, pentru a fi incluse pe o listă comunitară cu astfel de mențiuni permise, însoțite de toate condițiile necesare pentru utilizarea acestor mențiuni.(a) mențiuni de reducere a riscului de îmbolnăvire,(b) mențiuni referitoare la dezvoltarea și sănătatea copiilor.”(2) La articolul 28 alineatul (6), teza introductivă se înlocuiește cu următorul text:„Mențiunile de sănătate, altele decât cele menționate la articolul 13 alineatul (1) litera (a) și la articolul 14 alineatul (1) litera (a), care au fost folosite în conformitate cu dispozițiile naționale înainte de data intrării în vigoare a prezentului regulament, fac obiectul următoarelor cerințe:”Articolul 2Prezentul regulament intră în vigoare la 1 iulie 2007.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele Președintele [1] JO C […], […], p. […].[2] JO C […], […], p. […].[3] JO C […], […], p. […].[4] JO C […], […], p. […].